Document ID: /roh_data/filtered/fineweb-2-filterrobots_roh.jsonl.gz/21230

In facit positiv da quella fin d’emna tira er Luana Bergamin ch’ha presidià per l’emprima giada il comité d’organisaziun da las cursas da la cuppa mundiala a Lai. L’onn proxim na datti naginas cursas sin il pli aut nivel a Lai. Ils organisaturs èn dentant vid sclerir sch’igl è pussibel da puspè organisar cursas da la cuppa mundiala la stagiun 2023/2024.
Procurà per in ulteriur punct culminant ha franc er Roger Federer, il star da tennis svizzer ch’è sa mussà durant omadus dis tranter ils fans a l’ur da la pista ed en l’arrivada. Al slalom gigant da la dumengia è stada preschenta tut la famiglia da Federer.